open-index/open-wikipedia-markdown huggingface dataset:
Bakung

**Bakung**, **bakong**, **bakuh**, **melung**, **landap**, **selandap** toi ko' **tembaga suasa** (ngaran botani: *Crinum asiaticum*) nopo nga iso kawo susumuni kirasun id paganakan Amaryllidaceae. Spesies nopo diti nga sumuni sandad id pulou Lautan Hindi, Asia Timur, Asia Tenggara tropika, Australia om pulou Pasifik. Tonomon ii sabaagi tanom ponginlumis.

## Botani
Puun bakung nopo nga iso kawo susumuni herba i sumuni mantad bebawang kiwinagat 5-9 kg. Roun nopo do puun diti nga kibontuk otutus om kiwotik do otomou di otuutuong, om roun nopo dii nga koubasanan numaru gisom 1 meter mantad tonod do tana gisom id dompok do roun miampai 10 sm o linaab.

Mongusak ii id suang jambak payung 8-9 sm id sawat do guas di akapal; toinsanan jambak kiwaa 10–24 wusak bunga. Monikid wusak kiwotik opurak om kibontuk corong i mungkalad sumiliu ranggi otutus 4.5–9 sm ninaru om 6–9 mm linaab. Bunga-bunga dii kikosingudan do owongi soira timpu dongotuong.

## Pananaman
Asakag o puun bakung maya bebawang. Soira kotuo, milo pitongkiadon o bebawang kumaa piipiro boogian okoro di berumpun i milo poundolihon id kinoyonon suai om tonomon maya medium pananaman di wagu toi ko' id siriba nopo do tana. Minog ii okuaan babang do tadau. 

## Kogunoon

Gunoon ii sabaagi rusap id suang pongusapan tradisional. Tulun Tao mantad Pulau Anggerik Taiwan momoguno kopingan do guas (ointutunan sabaagi *vakong*) i pokogoson id kakamot awagat montok magapon sada i sumuang id jaring diolo. Gunoon do Tulun Paiwan om Tulun Puyuma o susumuni diti (*livakong*) sabaagi susumuni piolitan sandad.

## Sukuon
Balatung

**Balatung** nopo nga susumuni i poinsuang id sesquipedalis spiesis *Vigna unguiculata*. Tua nopo balatung nga akanon miampai linsou sabaagi rarapaon. 

Ouhan iti aanu id kinoyonon talasu id Asia.

## Botani
Balatung nopo nga kikawo rumoloi om sumuni miampai minsawat om rumilit. Ourod o roun diti kaagal do tontolu'.

Tua di aasil nopo nga poinaru id pialatan 15 gisom 40 sm. Kiwaa o linsou mogisusuai warana miagal ko' warana aragang, oitom om opurak. Tua diti no o posilihon sabaagi rarapaon. 

## Pananaman

Kiwaa piipiro laang ouhan montok mananom do balatung. 

## Sukuon
Bambangan

**Bambangan** nopo nga' iso spesies susumuni id talun Malaysia om pogun-pogun suai do ASEAN. Bambangan nopo nga' iso susumuni om endemik id Sabah, Sarawak om Kalimantan. Tua' bambangan diti nopo nga' amu kopio no otutunan id Semenanjung Malaysia nga' lobi sinonim id pogun Sabah om Sarawak. Kointutunan do tua' Bambangan diti nopo nga' manahak rahung kumaa koposion om koubasanan do mogigion id posorili i okito maya kopogikaakawaan do ngaran tumanud do etnik. Mogigion id Sabah nopo nga' momolohou do tua' diti sabaagi Bambangan. Id boros Malayu Sarawak nopo nga' momolohou sabaagi do Asam Embang toi ko' Asam Embawang, om tinaru Iban nopo nga' momolohou tua' diti sabaagi do Mawang. 

Tua' bambangan nopo nga' agayo mantad ko' i mangga koubasan om haro serat di aparad. Suai ko' iri, roso tua' diti nopo nga' unik, owongi, oonsom om oomis. Tinaru Kadazandusun id Sabah nopo nga' insaru momoguno do tua' diti montok wonsoyon do noonsom bambangan toi ko' pasapakon id sup. Mantad dii, otutunan o bambangan diti sabaagi iso taakanon koubasanan do tinaru Kadazandusun id Sabah.

## Kowoowoyoon

Musim bambangan nopo diti nga' tumimpuun soira haro songinan toi ko' duo tinan do tua' oloho om aratu. Kinawas do puun bambangan nopo diti nga' 90 - 180 kaki (30 - 60 meter) om tua' di oloho nopo nga' kiwinagat do 1 - 3 kilogram.

## Nutrisi Bambangan
Tua bambangan nopo nga' haro zat-zat nutrisi di akawas do Vitamin C. Iti nopo nga' osonong kopio montok agen antioktida. Bambangan nogi nga' haro zat beta-keratin di akawas om osonong montok kominagan om manamong kolidasan mato om kulit.

Id suang do iso ponoriukan pongusapan di pinoindalan do Universiti Tun Hussein Onn Malaysia (UTHM), asil ponoriukan nakaanu do ekstrak tua' bambangan nopo nga' kibagas kopio montok mongidu sel-sel kanser id suang do tinan. Id suang konteks do ponoriukan diti, ponoriukan diolo nopo nga' poinlongkod kumaa kanser payudara. Tumanud do ponoriukan, ekstrak tua' bambangan diti nopo nga' kaanu mamatai 15% sel-sel kanser id timpu 24 jam om 90% id timpu do 72 jam.

Mantad kinabantalan ponoriukan dii, Universiti Kebangsaan Malaysia (UKM) nogi nga' nokohompit id ponoriukan potilombus montok mongekstrak komponan mantad boogian isirong tonsi tua' bambangan. Asil ponoriukan nakaanu do roromu fitokimia om antioksida id tonsi om isirong nopo nga' akawas. Iti popokito do potensi puun bambangan sabaagi tou do nutriseutikal antioksidan. 

## Intangai nogi

* Senarai susumuni

## Sukuon
Bandaraya Melaka

**Bandaraya Melaka** nopo nga bandaraya ii kisajara sabaagi do ibu negeri Melaka, Malaysia. Bandaraya diti nopo nga bandar kumo-8 ii nokoimbulai id selatan Malaysia. Noiisytihar iti mantad do UNESCO sabaagi koiyonon sandad Pomogunan mantad do George Town ontok 7 Madas 2008.Bandaraya Melaka nopo nga iso mantad bandar bobos olidang id Asia Tenggara, om nakaanu gaa sabaagi Pemenang Anugerah Bandar Pelancongan Bersih ASEAN Peringkat Kebangsaan 2018-2020 do wagu po. Bandaraya kisajara id Malaysia nopo diti nga kiikiro 2 jam no mantad Kuala Lumpur.

## Geografi
Bandaraya Melaka nopo nga poingiliu misomok do muara Baang Melaka ii lumuyung kumaa Selat Melaka. Koiyonon bandar kisajara i poingiliu misomok do rahat, kohompit no Bukit Melaka miampai kubu Portugis ii notuhan, A Famosa. Nokoburu o Bandar Melaka id toinsanan aspek mantad teras saja diti, kohompit no kumaa id Selatan. Bandaraya Kisajara Melaka diti nga miapid nogi miampai do limo bandar ii nointutunan miagal ko - Lisbon, Portugal, Kuala Lumpur, Malaysia, Hoorn, Belanda, Valparaiso, Republik Chile om Nanjing, China.  

## Sajara
Sajara kosultanan Melaka nopo nga nokoimpuun miampai kotindapahan di Parameswara, songulun raja Srivijaya mantad Palembang, ii minomorinta mantad toun 1400 gisom 1424. Naanu o ngaran Melaka mantad do ngaran guas ii nundorongon di Parameswara. Ontok dii, iso ahal nadadi tu, kiwaa kancil topurak ii minanandang do tasu-tasu raja. Mantad dii, noimayaan kopio i Parameswara do nokokito om minomorinta do koiyonon dii do pungaranan sabaagi Negeri Melaka. Kosultanan dii nopo nga minomorinta Melaka gisom do 110 toun gisom norikatan do Portugis ontok toun 1511. 

## Sukuon
Bandung

**Bandung** nopo nga ibu kota provinsi Jawa Kotonobon Indonesia. Poinladsong id pulau Jawa, Bandung Raya (Koiyonon Metropolitan Cekungan Bandung / BBMA) nopo nga koiyonon metropolitan koduo bobos agayo om koduo bobos ogumu mogigion id pogun diti, miampai lobi 11 riong mogigion. Poinladsong id kinawas  id sawat topong rahat (titik bobos akawas id koiyonon Koibutan miampai kinawas , om bobos osiriba id Kabaata miampai  id sawat topong rahat), kiikiro  kumaa kabaatan kosilahon Jakarta, suhu nopo do Bandung nga lobi atamis poingompus toun mantad di kogumuan kakadayan Indonesia di suai. Kakadayan nopo diti nga poinladsong id lembah bawang i nosorilian do nuluhon kitapui, i popotounda sistem pertahanan sandad. Ii no sabab toponsol palan pomolinta Hindia Timur belanda montok papawaliu ibu kota mantad Batavia (baino Jakarta) kumaa Bandung.

## Sajara
* Antakan toun 1488, nokolodi o' Bandung sabaagi iso boogian do koporintaan Pajajaran. 
* Toun 1799- Syarikat Hindia Timur Belanda nopo nga nokotimbaba do koinsusuton gisom do ii nopo pintaanga do watas Nusantara nga naanu om noporinta do Belanda. Antakan nopo di nga, i Bupati R.A. Wwiranatakusumah Daendels o' minomorinta o' kota Bandung.
* Toun 1808- Belanda nopo nga minaganu di Herman Willem Daendels sabaagi do Gabenor Jeneral id Nusantara di, kalapas do nokoidu kopomorintaan Syarikat Hindia Timur Belanda.
* 1809- Bupati minomorinta do ii nopo ibu kota do Karapyak maan poundoliho kumaa iso watas id disan Bawang Cikapundung (oilaan nogi do Medan dinondo).
* 1810- Daendels pinoposuhak sukud id disan Bawang Cikapundung om minomoros do “*Zorg, dat als ik terug kom hier een stad is gebouwd!*” id kirati do "Mai no, soira do koguli oku, mositi do poingkakat no kota do hiti!" Baino nopo, nosiliu o' kinoyonon dii sabaagi do pusat do kota Bandung.
* 25 Mikat 1810- Minokianu i Daendels kumaa di Bupati Bandung om Parakanmuncang do papawaliu ibu kota kumaa kinoyonon di (Bawang Cikapundung).

## Kinoyonon Di Kagayat Ginawo
Bandung nopo diti nga nointutunan sabaagi kota di kiwaa ogumu tomod kinoyonon id haro bangunan di nakalaid no om kiharo elemen toi ko' koyuuyuon do rinda doung Belanda.

* Muzium Geologi Bandung
* Muzium Wangsit Mandala Siliwangi
* Institut Teknologi Bandung 
* Vila Isola, UPI
* Lembang, watas di kiwaa kouyuuyuon talun di asadang id Utara do Bandung
* Gedung Merdeka om Museum Asia-Afrika id hinombo kinoyonon do pibarasan do Asia-Afrikas (1955).
* Gedung Yayasan Pusat Kebudayaan

## Nuut

## Sukuon
Bangkar

**Bangkar** nopo nga iso kawo padsakayan wait di kibontuk alandai om gunoon miampai poingwalad do tongotulun di ongosopung. Ointutunan o bangkar maya rikabontuk guas buut di aiso tinan. Owonsoi o bangkar momoguno kakamot di kagayat miagal ko' puun kayu di obulugu, poring, tuung, toi ko' kantung tongus i lumobpung, om kosoruan amu momoguno do injin.

## Bangkar poinsandad
Id suang biologi, loolobi no id biogeografi pulau, bangkar nopo nga okon ko kikonsep di oponsol.
Bakas

**Bakas** nopo nga minintonod mantad talun id kaawasan Eropah Tengah, Mediterranean (kaampai no Banjaran Atlas Afrika Utara), om nogi kaawasan id Asia gisom Indonesia Kabaatan. Bakas nogi nga' noowit suminuang id ogumu kinoyonon suai. Poinsuang nogi o bakas id suang do fimili Suidae miagal do *Warthog* om *Bushpig* hilo id Afrika, *Pygmy Hog* id India Koibutan om bakas *Rusa* id indonesia. 

Winagat do bakas diti nopo nga' korikot gisom 44 paun (200 kilogram) montok bakas di nosukod, om gisom 6 gakod (1.8 meter) o ninaru. Nung kagagang, bakas kaanu dumadi di orongit kopio, loolobi no kopio karud om tangaanak di karud. Iso laang nopo do bakas mongumolig tinan diolo sondii nga miampai momoguno lamai.

Bakas nopunso id Great Britain ontok abad ko-17, nga bakas-bakas di minsakag id pomogunan tolias nokoguli kawagu id pipiro konoyonon muagal do Weald, kalapas minogidu mantad pomiaraan bakas.

## Kowowoyo bakas
Bakas poimpasi di tionon di haro o 20 tinan do bakas. mulong po ingkaa tinimungan bakas di soginayo 50 tinan nopo koumbal do nokito. Id tinimungan toomod, kiwaa duo toi tolu tinan bakas karud om tanganak dau; kanas gontoluhon nopo nga onok ko sobogian do tinimungan id suai ko timpu hawun om asaru do oilaan do okito songinan no. Kosusuan nopo nga koubasanan miontok do musim bunga; Songinan bakas karud koubasanan nopo nga kitanak do limo nga haro nogi di kokito kitanak gisom 13 tinan.

Bakas nopo nga tayam do nokturnal, om mogihumm taaganon mantad sodopo gisom sarap susuabon, miampai timpu-timpu mundorong do goduduo timpu tadau om totuong. Iti nopo nga sabab do mangansa diolo au kopio aparagat ontok timpu tangadau. Bakas mangakan ogos no koinsanai nunu i nokito kohompit no kasang, tua beri, kasou, tonsi napasa di norobuk, rinomos, songongi, om reptilia tokoro, om nogi tanak pasu om tangak kambing.

## Sukuon
Bajau

**Bajau** nopo nga abaagi kumaa do duo tinimungan i noilaan sabaagi mongingion poinladsong id Pantai Barat om Timur Sabah mantad piipiro hatus dilaid om nookunan sabaagi mogigion ladsong Nusantara. Suai ko' ilo', tinaru Bajau nogi diti nga noilaan nogi sabaagi iso tinaru bumiputera  taang koduo bobos agayo id pogun do Sabah om id posorili dau. Sumusuhut, montok nopo nondo do Pantai Barat, nointutunan yolo sabaagi do Bajau Samah. Kogumuan nopo do Bajau id Persisiran Pantai Barat nga poingkalaja' sabaagi do momuumutanom om mongiinginsada' suai ko' susumakai do kuda. Montok dii poingion id Pantai Timur Sabah, poingkalaja' yolo sabaagi do mongiinginsada' om montootolop di abaal.      

Nointutunan o tulun do Bajau Samah id Pantai Barat sabaagii do mananakai do kuda, momoomonsoi dangol om tulun di morobuat id ranahon. Okon ko ilo' no, nakaanu nogi o tulun tinaru Bajau Pantai Timur Sabah loolobi po id watas Semporna do pamalahawan di unik om kirati miagal ko' “*sea gypsies*", Panglima Dilaut, Pelaut om nogi Pelayar Terunggul.    

Tumilombus, milo do boogion o tulun Bajau Samah (Tindal) diti maya kinoyonon id ionon diolo miagal ko' id Tuaran, Kota Belud om Papar. Montok dii tulun Bajau Laut, kinoyonon nopo diolo nga noilaan do hilo id watas Kudat, Pitas, Lahad Datu, Kunak, Sandakan om nogi Semporna. Opibaagi o puru Bajau doid Semporna kumaa Bajau tindal om nogi Bajau Laut id nombo do Bajau tindal nopo diti nga lobi pointarad kumaa doid sektor pomutanaman om Bajau Laut nopo nondo nga doid sektor mongiinginsada' sundung pia do haro nogi o piipiro Bajau tindal di poimpasi maya kataradan doid ponginsada'an.           

Suai ko' ilo', Bajau Samah nopo nondo i poingion id watas Kota Belud om Tuaran nga nointutunan kopio doid pointongkop pomogunan sabaagi "Koboi Timur" tu kinokitanan kokomoi kabaalan om kalantasan diolo doid papanahan do kuda. Okon ko' ilo' no, abaal nogi yolo doid kapamansayan do padang Samurai id nombo do kabaalan nopo kaka dilo nga pintungkus mantad soudor do Jepun kumaa tinaru Bajau Samah om Iranun id Kota Belud. Agayo om osonong kaka kopio o gatang dilo padang Samurai mantad Kota Belud tu gisom pogi do kaanu momoihak ginawo tutumombului mantad labus pogun. Oguno nogi o padang dilo montok tutungkap pomuhandaman kumaa tulun suai loolobi po montok tutumombului labus pogun di minongoi hiti id Malaysia.             

Montok do kopoilaan di lobi aralom, tulun nopo do tinaru Bajau Samah Pantai Вarat om Orang Bajau Рantai Timur nopo nga misuai. Pisuayan nopo dilo nga okito maya tulun tinaru diti i poingion doid watas Lahad Datu om Semporna. Ahal diti binoros miagal diti tu misuai kopio o kobooboroso', rasuk koubasanan, kaakanon, adat om nogi koubasanan do koposion. Tulun tinaru Bajau Samah Pantai Barat lobi ogumu momonsoi doid pomutanaman do parai miagal ko' ranahon om tulun nopo do Bajau Semporna nga nointutunan doid gana ponginsada'an id laut.

## Sukuon
Bangkatan

Bangkatan toi kara balanda *(Nasalis larvatus* (Latin) nopo nga kara di mangakan do roun.
Bangkatan poimpasi id Bonio miagal doid Sukau ( Bawang Mananggul, Kinabatangan), Bawang Sogama (Lahad Datu), Klias (Buput) om id pipiro tiyonon suai. 

Kouras-urasai nopo do bangkatan nga anaru todung montok di tontoluhan. Tontoluhan do bangkatan nopo nga poinggayo-gayo ko iri karud.Tontoluhan do bangkatan kotipong gisom do 72 sintimito (28 insi) ninaru, kitikiu ninaru gisom 75 sintimito, om kiwinagat gisom 24 kg (53 paun). Karud do bangkatan kotipong gisom 60 sintimito, kiwinagat 12 kg (26 paun).

Karud do bangkatan maganak do iso tanak kopongoh poh do mogontian solinaid do 166 tadau(Gorzitze, 1996). Maganak dongotuong id raan ko 2 toi ko 3 do puun (Gorzitze, 1996). Pointogiging (ischial callosities), solinaid do 3 minit pogulu do mogkosusu (Gorzitze, 1996). Akanon disio iri nimpusadan do tanak (Gorzitze, 1996). [1] [2] Poingiyon iri tanak miampai do molohing karud solinaid do tolu toun.

Ontok di 25 Julai 2011, songinan bangkatan rinilitan do tag satolit GPS (Pongilo Kinoyonon Sompomogunan) doid Kuta Kinabalu (Daily Express, 26 Julai 2011). Tag diti pinorilit di Jabatan Hidupan Liar Sabah (JHLS) om Pusat Penyelidikan Danau Girang (DGFC) id siriba do laang mogumolig om manampasi do suang talun. (Daily Express, 26 Julai 2011)

## Noputan
Majalah Gemilang SUKMA
Bangladesh

**Bangladesh** (Boros Benggali: বাংলাদেশ) toi ko' ngaran di poihimagon nopo nga **Republik Rakyat Bangladesh**  (গণপ্রজাতন্ত্রী বাংলাদেশ, Gônoprojatontri Bangladesh) nopo nga iso pogun id sampaping koibutan rahat tanak benua India rantau Asia Selatan miwolit do India id kotonobon, koibutan om kosilahon miampai Myanmar id sampaping tenggara pointoguang do Teluk Belangga id sampaping kabaatan. Miampai do Bengal kotonobon id India, Bangladesh nopo nga kiharo piipiro koiyonon etnik om linguistik Bengal, Ibu negara om kakadayan tagayo id Bangladesh nopo nga Dhaka.

Pinatatap do Pembahagian India o wolit Bangladesh ontok toun 1947 ontok di nosiliu pogun diti do talad kosilahon Pakistan (Pakistan Timur) i pinitongkiad mantad talad kotonobon kisinodu 1,600 kilometer (1,000 batu). Sundung kiwaa agama di miagal, nosubuanan o ga'ang etnik om linguistik montok koduo-duo talad do iso koporintaan id Pakistan Barat di kikowoyowoyoo' au opuou. Gama diti, nakagabas o  Bangladesh ontok toun 1971 kalapas pisangadan kiraha i sinokodung do India. Montok toun-toun dumontol, natandaan o kagabasan dii miampai kakasahon politik mantad hopod om tolu luguan koporintaan di mogisuusuai, om nogi apat pagahawan kuasa tentera.

## Sukuon
Banis di de Morgan

**Banis di de Morgan** (Boros Inggilis: *de Morgan's laws*) nopo nga' tongo tilin popiomut do tongo osimban don Boole (*Boolean variables*) maya' tolu katandaan: **OM** (*AND*), **TOI** (*OR*), miampai **KON** (*NOT*).

## Latanon
Maya wayagait koubasan id sidwangun dorud (*electrical engineering*) hingkaa govit do banis di de Morgan:

\overline{XY} = \overline{X} + \overline{Y} \quad \textrm{toi} \quad (XY)\neg = X\neg + Y\neg

\overline{X+Y} = \overline{X} \overline{Y} \quad \textrm{toi} \quad (X+Y)\neg = X\neg Y\neg

Duo toi lobi osimban poinrayat nopo pamagait do katandaan **OM**, it tonduk habpang, + pamagait do katandaan **TOI**, om it tuku id kaas do osimban hingkaa (roitan do tukukaas toi *overline*) toi tonduk \neg pamagait do katandaan **KON**.

## Poomitanan boros tokud Python
Banis diti okinam maya' hisok (*code*) mamakai do boros tokud Lopung (*Python*) hingkaa:

```python
X = False #Nunu nopo gatang
Y = True #Nunu nopo gatang

Z = not (X and Y)
if (Z == ((not X) or (not Y))):
    print("Otopot")

Z = not (X or Y)
if (Z == ((not X) and (not Y))):
    print("Otopot")
```


Nung kinaman oinsanan gatang kawasa do X om Y pasa pampang do induo ootus `Otopot`.

## Sukuon
Barait

**Barait** nopo nga iso kawo do tinunturu' do tulun Borneo id Sabah. Montok do kopoilaan di lobi otolinahas, kiharo do mogisuusuai o kogunoon dau miagal ko' montok do mogowit kakamot. Koubasanan nopo diti barait diti nga gunoon do tulun tinaru Kadazandusun, Murut, om Rungus montok do mogowit asil pomutanaman toi ko' nintorusan. Montok do kapamansayan diti barait, nowonsoi iti mantad kulit do tuai i minangan sinsibo' tumanud do kinogoyoon pogulu po do solopidon. Suai ko' ilo', proses kapamansayan dau nogi nga manganu do timpu di alaalaid loolobi po nung kakamot momonsoi dau nopo nga onuon id posorili'. Sundung pia miagal diri nga, nung osiau toi ko' opusik o tulun diri do momonsoi nga milo i opongo miampai duo toi ko' sangadau noo.
Batang Rajang

**Baang Rajang** nopo nga baang di tanaru id Malaysia. Poingiliu iti id negeri Sarawak. Rinaru nopo nga 770 kkm mantad Banjaran Iran id tanga pulau do Borneo kumaa Rahat China Selatan id Barat. Baang diti nga orikot gisom do pekan Kapit, Sarawak om hulu nopo nga id Empangan Baleh, ii Putai ii poingiyon id Watas Bukit Mabong, Boogian Kapit. Id boogian hulu baang nopo nga, rangkaton o balak momoguno do wayaan baang diti.

## Sajara sandad posorili: tanak baang, Baang Sunda prasajara
Ontok timpu Paleolitik toi ko' Mesolitik, lobi kurang 10,000 toun di gulu, nokoinsiriba 5 darja celsius id suhu global. Id timpak nuru, nakarasam id bontuk do salji om notimung sabaagi do lembaran kiasi (kohompit no do Nulu Nabalu)), gisom nobabak o rikud dam id turugan hidrologi global. Sabab do nokoingkuri o waig id rahat, nokoinsiriba nogi aras do rahat soginumu 120 meter mantad timpu dondo. Rahat China Selatan nopo nga nokoring, gisom do pinopoimbulai do Pentas Sunda om peparit di aralom om suminiliu do baang kuno tagayo i lohowon do Baang Sunda Utara.  

Tana tagayo Asia, Semenanjung Tana Melayu, Sumatra om Jawa nopo nga mioput kumaa do Borneo maya jambatan tanah Pentas Sunda i okito. Baang Sunda Utara nopo nga popotounda pioputan toponsol kumaa do Baang Mekong id Vietnam om Baang Chao Phraya id Thailand id utata, Baang Baram om baang Rajang id Sarawak id timur om Baang Pahang om Baang Rompin id barat tanah tagayo.   

## Bencana Naantaban balak

Ontok 16 Gumas 2010 naantakan do rasam tologod id Putai om Nungun id hulu Baleh gisom do notuhan do tagayo ii minogowit do balak om serpihan suai kumaa Baang Baleh, tanak baang id hulu Kapit om kuminaa id Baang Rajang. Kiikiro do nokolobi kasari 300,000 m3 o isipadu balak om serpihan ii notuhan. Kaantaban balak diti nogi nga minomorumbak do Baang Igan. Nokorikot id Sibu o serpihan balak ii kirinaru do 50 km ontok 8 Gumas gisom no minogowit kosusaan kumaa sakayon montok di mogiigiyon id doros do baang om bangkai do tongosada nga okito nogi id baang di.

Montiri Sondad Posorili om Kolidasan Awam Sarawak, Datuk Seri Wong Soon Koh nopo nga mondakwa do bencana naantaban balak diti nopo nga au insan nadadi di pogulu ii id skala do tagayo. Sundung do ingkaa, Menteri Pombangunan Tana, Datuk Seri James Masing nopo nga mondakwa do boncana di kopiagal nopo nga nokoumbal nodadi di pogulu ii om au papasala yau ahal dii sabab do haro pembalakan mantad syarikat pombalakan di au kitonggungan. Luguan Montiri Negeri Sarawak, Abdul Taib Mahmud nopo nga minamason kumaa rakyat Sarawak moi do au popisala do isai nopo pihak om minimatos yau do karajaan nogori nopo nga monyiasat kokomoi ahal diti. Guraan montok kosimbanan, Sarawak (MoCS) nopo nga pinoposogu do apatut toodoon o iso komitikuasa mantad mobi karajaan om mombantah montok mongilo kopio sabab kokomoi kaantaban balak id Baang Rajang dii.

## Sukuon
Beabadoobee

**Beatrice Kristi Ilejay Laus** (nosusu 3 Mahas 2000), lobi notutunan sabaagi  **beabadoobee** (/biːbəˈduːbiː/; *[[:en:Help:Pronunciation_respelling_key|bee-bə-DOO-bee]]*), nopo nga songulun ponondig om monuat sinding ii kibansa Filipino-Ingilis, mantad 2018 gisom 2021, minapalabus yau do limo drama potilombus maya label bebas Dirty Hit: Lice (2018), Patched Up (2018), ''Loveworm'' (2019), ''Space Cadet'' (2019) dan ''Our Extended Play'' (2021). Debut studio album nopo dau nga nokosoliwan ontok Gumas 2020 om nakaanu rarayou di takawas. Album studio dau di kumoduo nopo nga, *[[:en:Beatopia|Beatopia]]* ii nokosoliwan ontok 15 Madas 2022.

## Sukuon
Beaufort

**Beaufort** nopo nga iso kakadaian om nogi watas id Boogian Pedalaman, Sabah, Malaysia. Soginumu 12, 742 tulun mogigion watas diti naaga ontok toun 2010 di nakatalib. Okito nogi id watas diti walai kadai di nowonsoi mantad timpu Boritis. Ointutunan Beaufort sabaagi iso watas di nowonsoi montok monguhup koingkakatan ekonomi Borneo Koibutan. Koonuan ekonomi di ninggisaman id watas diti nopo nga gata' om nokosiliu nogi kinoyonon do misangod montok sumasangod Jepun om Australia id Sabah.

## Etimologi

### Nontodonon ngaran Beaufort
Ngaran Beaufort naanu mantad ngaran do tulun, ii nopo nga montok momuhondom songulun gabenor, P. Beaufort ii nopo nga pomorinta Sabah ontok toun 1896 gisom 1900. Pogulu nopo ngaran watas Beaufort nga Padas tu kopihondot ngaran bawang Padas id kinoyonon dii.

### Sajara
Koionon kakadaian Beaufort pinili di Williak Clake Cowie, ii nopo nga songulun tupisor id Komponi Borneo Koibutan Boritis (Syarikat Borneo Utara British) ii nogi songulun ponorikohon buruon komponi dii ontok Milatok 1898. Pinoburu o kinoyonon diti  montok mongingkakat do wawayaan koritapi id poinsomok do Teluk Brunei. Abaagi o kakadaian Beaufort kumaa duo boogian ii nopo nga boogian kotonobon om boogian kosilahon. Bawang Padas sabaagi pialatan do boogian-boogian diti. Boogian kotonobon Beaufort nopo nga monurupu do koundarangon koritapi di popiromut Bukau om Weston. Boogian kosilahon nopo nga monurupu koundarangan di popiromut Kota Kinabalu om Tenom.

Pinosiliu nogi Beaufort sabaagi longkod kotoinaan Koporintaan Komponi Kipiagam Borneo Koibutan Boritis. Pinatahak o tongungan kumaa songulun Tupisor Watas montok monurupu kotoinaan Beaufort om nogi kinoyonon di poinsomok do Beaufort poingampai nogi Kuala Penyu, Membakut, Menumbok om Klias. 

Pomutanaman nopo nga iso abaabayan di apangkal montok mogigion Beaufort. Sabaagi poomitanan pomutanaman sagu di usahaon do mogigion sandad om nogi pongindapu Eropah. Sundung tu ingkaa, id kotimpuunon abad-20, pinofokus di o pananaman gata tu kapanahak do kounalan kumaa i mogigindapu. Koburuon id suang do pananaman gata minanakadai kumaa koburuon om koingkakatan Watas Beaufort om nointutunan Beaufort saabagi kakadaian gata. 

Minomoguno mogigion Beaufort bawang Padas om Bawang Klias sabaagi wawayaan tapangkal montok mongoi id isoiso kinoyonon. Apangkal bawang Padas montok popiromut piipiro watas miagal ko Tenom, Sipitang om nogi Weston om Bawang Klias popiromut Menumbok. Kounalan nopo bawang ontok dii nga montok momirangkat aasil di padagangon. Pinotingkod o operasi Koritapi Weston-Beaufort id toun 1963 soira nopongo o talun di popiromut Weston om Sipitang.

Notutupan o wawayaan koritapi Tenom-Melalap ontok nokootus Pisangadan Pomogunan Ko-2. Wawayaan koritapi Beaufort-Bukau nga notutupan soira nosiliu o polobuhan Kota Kinabalu sabaagi polobuhan di tapangkal montok British North Borneo Chartered Company.

Beaufort nogi nga noontok bagas mantad sangod do souder Australia ontok sangod pomogunan koduo. Mantad dii, okito o tugu kopoingatan miampaping do Upis Watas Beaufort.
Belanda

**Belanda** () toi ko' ngaran nokoimagon **Kerajaan Belanda** (, "Kerajaan Tanah-Tanah Pamah") nopo nga iso pogun id koibutan kotonobon benua Eropah. Pogun nopo diti nga id piolitan do Jerman id kosilahon, Belgium id kabaatan om Laut Utara ponong id kotonobon piolitan maritim miampai United Kingdom.  Id aspek do kotoinaan, ii nopo nga pogun bobos agayo id suang Alam Belanda i porinta'on do porinta pogun dii om okon ko popohompit no kinoyonon id benua Eropah nga pohompit nogi piipiro pulou Caribbean ii no Bonaire, Sint Eustatius om Saba id Laut Caribbean.
## Pomungaranan
Ngaran Belanda nopo nga kitadon mantad boros Portugis  ii nopo nga Holanda, miampai do kopolombusan di alaab mantad do koiyonon poimbida id pantai barat pogun dii ii oroitan sabaagi do Holland.

## Sukuon
Belgium

**Belgium**, ; ;  }} maya poinhimagon ointutunan sabaagi ***Kingdom of Belgium***, nopo nga iso pogun id Eropah Koibutan Kotonobon. Pogun nopo diti nga miwolit miampai Belanda id koibutan, Jerman id kosilahon, Luxembourg id kabaatan kosilahon, Perancis id kabaatan, om Rahat Kosilahon id kotonobon. Ii nopo nga kiginayo  om kiwaa mogigion lobi mantad 11.7&nbsp;riong, poposiliu dii do pogun ko-22 bobos ogumu mogigion id pomogunan om pogun ko-6 bobos ogumu mogigion id Eropsh, miampai ketumpatan . Belgium nopo nga soboogian mantad kinoyonon i ointutunan sabaagi Low Countries, i maya sajara nopo nga kinoyonon di agayo mantad ko tinimungan pogun Benelux tu popohompit nogi ii soboogian mantad koibutan Perancis. Longkod pogun om wilayah metropolitan bobos tagayo nopo nga Brussels; om kakadayan toponsol suai kohompit no Antwerp, Ghent, Charleroi, Liège, Bruges, Namur, om Leuven.

## Nuut

## Sukuon
Bayu Cinta Luna

***Bayu Cinta Luna*** (**BCL**) nopo nga iso drama lipur lara stripping ii pinokito do SCTV. Dondo nopo nga milo do intaan id Malaysia maya do TV9 Malaysia, ii pokitonon do tikid Tontolu gisom do Tadtaru. 

## Mimingkono

* Bunga Citra Lestari sabaagi do Luna
* Chico Jericho sabaagi Bayu
* Ajeng Kartika sabaagi Zia
* Arie Dwi Andhika sabaagi Sandhy
* Bayu Kusuma Negara sabaagi Fahri
* Celine Evangelista sabaagi Nadia
* Rendy Septino sabaagi Krisna
* Eza Gionino sabaagi Ivan
* Siti Anizah sabaagi Riska
* Marsha Aruan sabaagi Tina
* Boy Tirayoh sabaagi Rahman
* Ria Probo sabaagi Lia
* Della Puspita sabaagi Seruni
* Tasman Taher sabaagi Imran
* Tyas Mirasih sabaagi Yulia
* Fendy Chow sabaagi Bimo
* Ade Surya Akbar sabaagi Dewo
* Donny Michael sabaagi Fariz
* Irena Justine

## Sinopsis
Piombolutan di Rahman om Imran nopo nga nokotilombus gisom do tongosakag diolo. Tanak di Rahman nopo nga, ii Bimo, okon nopo miambalut kopio miampai di Bayu om Krisna tanak di Imran nga kumalaja iyolo id pejabat di kopiagal.
Bayugan

**Bayugan**, ointutunan sabaagi **Kota Bayugan** (; ), nopo nga iso kakadayan komponen kalas ko-5 id wilayah Agusan del Sur, Filipina. Tumanud bancian ontok toun 2020, populasi nopo nga soginumu 109,499 tulun..

Nakaanu status kakadayan maya Akta Republik No. 9405, ii nopo nga toisoiso no bandar id wilayah Agusan del Sur om nogi bobos ogumu mogigion.

Poinladsong id boogian koibutan Agusan del Sur, ointutunan o Bayugan sabaagi "cut-flower capital" id wilayah diti tu ogumu aanu do industri *bunga potong* dau. Iklim do kakadayan diti, loolobi id kinoyonon poinulu nopo nga kosudong montok kopolobusan bunga potong di ogumu. Kakadayan nogi diti nga papalabus oponsol do wagas om kinotuan id wilayah diti, om popotounda nogi toud montok watas om wilayah di miinsomok.

## Sukuon

## Noputan labus

* [ Philippine Standard Geographic Code]
*A History of Bayugan at the Agusan–Surigao Historical Archive
*http://www.sunstar.com.ph/manila/local-news/2011/07/03/sc-16-cityhood-laws-constitutional-final-164696 
*Municipality of Bayugan Official Website
Bella Astillah

**Dayang Ara Nabellah Astillah** toi ko' ointutunan nogi sabaagi **Bella Astillah** (nosusu ontok 15 Gomot 1994) nopo nga songulun susuminding om mimingkono tondu Malaysia. 

Isido nopo nga sawo do susuminding i Aliff Aziz om miniongoi ontok 2016. Isido nopo nga taka do susuminding Didi Astillah. Ontok 27 Gomot 2020, minapalabus i Bella single koiso kiuhu "Tenang".

## Karaja
Tuminimpuun karaja inus di Bella Astillah maso buragang soira mononiip isido miampai tadi disido, Didi Astillah do iso album tangaanak om minosinding mogisuusuai sinding tangaanak. Maya do album tangaanak dii, nointutunan i Bella om tadi disido sabaagi *Anak-Anak Mutiara.* Ontok toun 2019, misingkono isido miampai di Nafiz Muaz id drama adaptasi novel, *Cinta Belum Tamat Tempoh,* sumusuhut nokoimbulai miampai single sosongulun koiso, "Tenang", i pinalabus ontok 27 Gomot 2020. 

## Koposion
Ontok kolimpupuson 2016, lapas nokointutun solinaid duo toun om minihaboi osomok 9 wulan, pinoindalan o pisasawaan di Bella om mosisinding mantad Singapura, Aliff Aziz om minomonsoi nogi do abaabayan resepsi i soginumu 1000 tulun rurumikot nokotindapou hilo Top Glove, Shah Alam, Selangor. Aasil pailangan koposion miampai di Aliff, nonuan yolo songulun tanak, Mohamed Ayden Adrean.

Ontok 16 Mikat 2019, minomonsoi yolo fail piadaan id Kuut Tosiriba Syariah Wilayah Persekutuan, Kuala Lumpur. Minomonsoi isido do kootuson montok popotilombus koposion poinsuai di Aliff tu au katahan do kowoyowoyoon di Aliff i monginduo disido. Nga ontok 2020, minoboros i Bella id laman IG disido do  migiguli kawagu yolo ontok toun 2019 maso di Bella iddah.

Ontok Madas 2020, nakaanak isido do tanak tondu, Ara Adreanna.

## Sukuon
Bengawan Solo (sinding)

**"Bengawan Solo"** ( "Solo River") nopo nga sinding Indonesia i sinupu di Gesang Martohartono ontok 1940. Sinding nopo diti nga kokomoi bawang bobos anaru id Java, Bawang Solo. Nointutunan o sinding diti id Indonesia dasom Sangod Pomogunan Koduo om nosiliu iso sinding i pinointutun miampai nasional kalapas nakagabas o pogun dii.

Sinding nopo diti nga sinding koiso i sinuat do tulun Indonesia id Boros Indonesia montok popoingkawas populariti id Indonesia. Ointutunann nogi o sinding diti id Jepun, pogun-pogun id Timur Jauh om Asia Tenggara suai, om kiwaa ogumu versi sinding diti id mogisuusuai o boros.
Beluran

Beluran nopo nga iso Pekan om nogi Longkod Pontadbiran montok Daerah Beluran, Sabah, Malaysia.

## Etimologi
**Watas Beluran** di pogulu nopo nga kingaran do "Buudan/Buludan" ii kirati do nuluhon. Noguno ngaran diti montok koinsanai tulun di poingion id posorili do kinoyonon dii. Montok tinaru Tidung Sambel, "buud" toi ko' "bulud" nga kirati kinoyonon di otidong. Montok Tidung Bengaweng, "buudan" toi ko' "buludan" kirati kinoyonon di kinulu ii nopo nga kinoyonon balai pulis di baino. Gama do apagon o tulun Inggeris di monguasa kinoyonon dii do mamarait buudan om buludan, oroitan dii diolo kinoyonon dii sabaagi Beluran om poinkakal di gisom do baino.

Mogigion nopo do watas Beluran nga pirohungan do mogisusuai tinaru om kaampai nogi tulun Tidong, Orang Sungai, Kadazandusun, om Suluk.
Ben Hardy

**Ben Hardy** (nosusu oontok 2 Milatok 1991) nopo nga songulun mimingkono do Inggoris. Yau nopo diti nga songulun mimingkono di abantung kopio maya piipiro film miagal ko' *X-Men: Apocalypse* (2016) om nogi *Bohemian Rhapsody* (2018).

## Koposion Pogulu
Nosusu i Hardy id Bournemouth, Dorset om pinagayo id Sherborne. Pinaatod isio id Sekolah Tinggi Sherborne Abbey om Sekolah Gryphon. Sabaagi mokiikinobos id Gryphon, mongigit i Hardy do kono sabaagi Sersan Francis Troy id suang filem adaptasi sikul disio, *Far from the Madding Crowd*.

## Filemografi

### Filem

### Televisyen

### Teater

## Sukuon
Billie Eilish

Nosusu di ontok 18 Momuhau 2001 songulun do lulumonsoi om monuat lonsoi do Amerika. Nointutunan maya do debut dau id 2015 "Ocean Eyes", nosuat om nowonsoi di tabangon dau i Finneas O'Connell, ii minikolaborasi miampai dau id muzik om koposolimbahan live.

## Sukuon
Bintanok

**Bintanok/ linabok/ tinapung**  nopo taakanon khas Minangkabau di winonsoi mantad tua' punti. Tindalam diti nopo nga akanon do ontok susuabon toi'ko taakanon sangaangadau. Winonsoi iti mantad punti, tapung wagas, pongomis, even vanilla, pongomis anau om roun punti sabaagi pongolopot. Teknik nopo do gunoon do mogonsok bintanok nga kukuson.
Biografi

**Biografi** nopo nga komoyon do susuyan otopot do koposion songulun tulun. Rati nopo do *"biografi"* nga mantad nogi do boros Yunani, *bios* i kirati do "koposion", it piruhangan do *graphein*, i kirati do "monunurat". Ondung nopo songulun tulun minonurat biografi kokomoi koposion dau sondiri, roitan ilo sabaagi do **autobiografi**. Om biografi di minan siliho do *filem* (wayang/tayangan) nga lohowon nogi do **biopik**.

Ii dinalin kumaa Bunduliwan Tosudong, **biografi** nopo nga' adalin kumaa **woyoiyau** tu' *iyau* nopo nga' mitahos (songkomoyon) do *pasi* kasari. Om **autobiografi** adalin do pisugkuon do .*..-tinan* sumiliu **woyoiyautinan**. Kapamansayan do patod boros wagu do hingkaa tumanud nogi doid boros Ilinika Totuo (Ancient Greek).

I nopo gulu-gulu po, kogumuan do biografi nopo nga kokomoi do koposion do pomorinta toi ko tulu do karajaan. Pointongkop do biografi miagal diti id pomogunan do Assyria, Babylonia, Mosir om Mesopotamia. Nga tontok nopo do maso gulu-gulu kopio id Yunani, ogumu o tulun monunurat biografi, okon nopo kokomoi do pomorinta karajaan nga haro nogi kokomoi do tulun di maran-ngaran. Minonurat ih *Xenophon* oh iso biografi di *Socrates*, songulun pomusorou (*thinkers*) do maran-ngaran om ngaran nopo buuk dilo nga *Memorabilia* di komoyon do "kahandaman". Habar Tosonong nogi nga biografi di Yesus Kristus.
Bisaya

Bisaya nopo nga suku kau pribumi ii kitadon mantad do barat laut om mantad pantai Borneo, Malaysia om poingiliu id watas Beaufort, Baang Padas, Baang Klias, Wilayah Persekutuan Labuan om Baang Limbang id timur Sarawak. Suku kaum Bisaya diti nga kiwaa ogumu pionitan miampai do suku kaum Dusun Tatana loolobi no id aspek do boros. Hinta nopo nga kiwaa id boros pibarasan toi ko' dialog i gunoon ii oruhai no do kopiagal do tiso om tiso.

## Sukuon
Bob Marley

**Robert Nesta "Bob" Marley**, OM (6 Mansak 1945 – 11 Mei 1981) nopo nga songulun susuminding om monunupu sinding Jamaica. Isio nopo nga mamamain gitar kiloyuk om susuminding id tinimungan Bob Marley & The Wailers (1963–1981) montok ska, rocksteady om rege. Pointindohoi i BMarley sabaagi moomomohiok muzik rege bobos ointutunan om pantangon, om nakaanu rarayou tu nokoponguhup popoburu muzik Jamaica om guraan Rastafari pointongkop pomogunan. Minimpuun ontok toun 1963 miampai tinimungan The Wailers, mimparagat i Marley do monupu sinding sondii om gaya vokal i sumusuhut nokoulinggou pointongkop pomogunan. Minapalabus o The Wailers do piipiro rekod reggae nokopogulu miampai penerbit Lee "Scratch" Perry.

## Diskografi
**Studio album** 
* *The Wailing Wailers* (1965)
* *Soul Rebels* (1970)
* *Soul Revolution* (1971)
* *The Best of The Wailers* (1971)
* *Catch a Fire* (1973)
* *Burnin*' (1973)
* *Natty Dread* (1974)
* *Rastaman Vibration* (1976)
* *Exodus* (1977)
* *Kaya* (1978)
* *Survival* (1979)
* *Uprising* (1980)
* *Confrontation* (1983)

#### Album potilombus

* *Live!* (1975)
* *Babylon by Bus* (1978)

## Sukuon
Bhutan

**Koporintaan Bhutan** (Jongkha: འབྲུག་རྒྱལ་ཁབ་, rumi: *Druk Gyal Khap*) nopo nga iso pogun ii aiso rahat id Himalaya, nosorili do India  om China id Asia Tenggara. Tulun-tulun do Bhutan nopo nga mamarait do pogun diolo sabaagi *Druk Yul* (Tana naga halilintar). 

Bhutan nopo nga iso pogun di poingindai om osiriba koburuon id pomogunan. Mulong pia do ingkaa, data mantad ponoriukan minopokito do pogun diti nopo nga iso pogun di olinu'ud (okito id boogian Ekonomi). Koimbayatan mantad tulun pogun suai om ii tutumumbului nopo nga tamangan do koobian porintaan moi do kotimporon tinaru sandad pogun. Kouyuuyuo tan id pogun diti nopo nga misuusuai mantad dataran subtropika id kabaatan gisom banjaran Himalaya id koibutan, miampai piipiro timpak kadala do 7,000 meter (23,000 kaki). Buddha Vajrayana nopo nga kotumbayaan poihimagon om kogumuan nopo nga Buddha, miampai Hinduisme koduo tagayo. Thimphu nopo nga ibu negara om kakadayan tagayo.  

Bhutan-Paro-Reis-04-2015-gje.jpg|Paro
Bhutan-Paro-Stadt-26-Schueler-2015-gje.jpg|Paro
Thimphu-Nationalchoerten-22-Umgehung-2015-gje.jpg|Thimphu
Dochu La-108 Choerten-04-2015-gje.jpg|Dochu La
Punakha-Dzong-36-Innenhof-2015-gje.jpg|Punakha Dzong
Wangdue Phodrang-Chazam-22-Garten-2015-gje.jpg|Wangdue Phodrang
Trongsa-Bjee Zam-Bruecke-04-Kontrollposten-2015-gje.jpg|Trongsa
Bumthang-60-Totenfahnen-2015-gje.jpg|Bumthang


## Intangai nogi
* Index of Bhutan-related articles
* Outline of Bhutan

## Sukuon

## Nuut

## Pambasaan potilombus

### Umum
* 
* Aris, Michael. *Bhutan: the early history of a Himalayan Kingdom* (Aris & Phillips, 1979).
* 
* 
* 
* 
* Rizal, Dhurba. *The Royal Semi-authoritarian Democracy of Bhutan* (Lexington Books, 2015).
* Robles, Chelsea M. *Education and Society in Bhutan: Tradition and Modernisation* (Routledge, 2016).
* 
* Rose, Leo E. *The politics of Bhutan* (Cornell University Press, 1977).
* Sinha, Awadhesh Coomar. *Himalayan kingdom Bhutan: tradition, transition, and transformation* (Indus Publishing, 2001).
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Sajara
* 
* 
* 
* 
* 
* 

### Geografi
*
*

## Noputan labus

* Bhutan.gov.bt  – Official Government Web Portal of Bhutan
* Bhutan. *[[The World Factbook]]*. Central Intelligence Agency.
* Bhutan profile, BBC News.
* Bhutan from *UCB Libraries GovPubs*.
* Bhutan, *Encyclopædia Britannica* entry.
* 
* 
* 
* Key Development Forecasts for Bhutan from International Futures.
Bibi Aishah Hamid Don

**Bibi Aishah binti Hamid Don** (nosusu ontok  11 gumas 1929 id Jalan Hale / Jalan Raja Abdullah, Kampung Baru, Kuala Lumpur &ndash; 6 Gomot 2008) songulun tondu pogulu ii nadadi do senator id suang pomorintaan Malaysia.

## Paganakan
Sawo disido i Hashim Ya'acob (minidu pogun ontok 1994). Kiwaa 5 tulun tanak dilo ii no Dr. Razalli (minidu pogun ontok 1987), Roshina (minidu pogun ontok 1972), Rohaya (luyar), Rohaizad om Dr. Roshilla.

## Pondidikan
Suminikul isido id Sekolah Melayu Perempuan Kampung Baru, Kuala Lumpur, om minongoput sikul id Sekolah Convent Taiping. Sumusuhut suminikul id sikul minsosondii hilo id Sitiawan, Perak.

## Politik
Nosiliu nogi isido do *penasihat* mahkamah tangaanak, puru lembaga monoina Sikul St. Anne, puru bebas Mahkamah Perusahaan om ponorikohon jawatankuasa kebajikan watas Kulim.

Nosiliu isido puru UMNO id Sungai Rambai, Bukit Mertajam, Pulau Pinang (1948). Sumusuhut, minundaliu isido hilo id Kulim ontok toun 1951 om mimparagat do hilo. Id suang Pilihan raya umum Tanah Melayu 1955 nakalantoi isido id kawasan DUN Kulim, Kedah. Ontok toun 1964, nosiliu isido sabaagi puru Dewan Negara om nosiliu tondu kumoduo id suang dewan dii. Nakalantoi isido id kawasan Parlimen Kulim Utara id suang Pilihan raya umum Malaysia 1969. Isido nogi nga puru majlis jawatankuasa pusat UMNO Malaysia (1971). Ontok toun 1967, nosiliu isido do mongongobi Malaysia id PBB. Koombolutan nopo disiod nga i Tan Sri Aishah Ghani - Luguan Koonduan UMNO.

## Gaa'
Nonuan i Bibi Aishah do *bintang ahli mangku negara(A.M.N)* di Yang diPertuan Agong om pingat jasa kebaktian (P.J.K). Ontok toun 1997, nonuan isido darjah setia diraja Kedah (D.S.D.K) di Sultan Kedah i minogowit pamalahawan do 'Dato'.

Minidu pogunn isido id Kuala Lumpur ontok 6 Gomot 2008 gama alaid no sumakit.

## Sukuon
Bolog

Bolog nopo nga boogian do wib. Koubasanan do uludon minsosongulun om kokomoi do nunu nopo. Milo do suangan do gambar, gambar mongogura (bidio) om tuni. Kaubasan do suang nopo do bolog nga iri wagu pokitonon id panansawat om iri nakalaid poinsiribaon.

Haro nogi bolog di milo do monongkisuli toi papasaga di mamba-basa do poposurat tongoboboroson om simbaron di sanganu do bolog.

## Susuyan
Pangalahawan do "wiblog" pinotimpuun di Jorn Barger ontok 17 Tulan kohopodomduo 1997. Koinibaan do "bolog" pinotimpuun di Peter Merholz, it minonompuirak do poposunud kokomoi do*weblog* minooi do pongoroitan *we blog* id bar tisan bolog *Peterme.com* ontok tulan Kaapat toi Kolimo 1999. Shortly thereafter, Evan Williams at Pyra Labs used "blog" as both a noun and verb ("to blog," meaning "to edit one's weblog or to post to one's weblog") and devised the term "blogger" in connection with Pyra Labs' Blogger product, leading to the popularization of the terms.


## Bolog Dusun
Lis koinsanai bolog Dusun.

# Franelya Lizendra
# Iso Dusun Kokomoi do Dusun om poingkuro monurat id Dusun.
Bona

**Kim Ji-yeon** (Korean:김지연; nosusu ontok 19 Magus 1995) toi ko' lobi ointutunan sabaagi Bona (Korean:  보나) nopo nga songulun susuminding om monsingkono. Isido nopo nga puruan do South Korea girl group WJSN om nogi sub-unit WJSN The Black. Minimpuun isido minsingkono id suang drama KBS2 *[[Hit the Top]]* (2017), om nosiliu sabaagi kono oponsol id suang drama komulakan *[[Girls' Generation 1979]]* (2018). Kawawagu diti, nointutunan i Bona montok kopokitanan disido sabaagi *world champion* om *gold medalist fencer* Ko Yu-rim id suang drama tvN *[[Twenty-Five Twenty-One]]* (2022) om nogi Princess Yeon Joo id suang drama MBC *[[Joseon Attorney]]* (2023).

## Koposion pogulu om pondidikan
Nosusu i Bona ontok 19 Magus 1995 id Dalseo District, Daegu, Kabaatan Korea. Nakalantoi isido monginobos id Dongguk Girls' High School.

## Karier
### Pre-debut
I Bona nopo nga *trainee* id siriba Cube Entertainment pogulu sinumuang id Starship Entertainment ontok 2013.

### 2016-koposolimbahan: Debut miampai WJSN om abaabayan solo

Noilaan do suminiliu isio do puru tinimungan WJSN, om Unit Wonder dau ontok 15 Momuhau, 2015, om pinopotimpuun debut miampai diolo ontok 25 Mansak 2016, miampai album mini kumoiso diolo *Would You Like?* om single "MoMoMo". 

Di toun 2017, minomonsoi isido do koimbulayan id pinsingkinaan kumoiso id suang drama *[[Hit the Top]]* KBS2 ,  om naanu do minsingkono sabaagi miminkono tondu aangkal id drama ahapakan *[[Girls' Generation 1979]]*.. Suminiliu isio do komio id *[[Radio Romance (TV series)|Radio Romance]]*di toun 2018, pogulu paranan aangkal di kumoduo dau id *[[Your House Helper]]*. Noilaan do minampayat isido do pinsingkanaan do
 *[[List of Law of the Jungle episodes#Northern Mariana Islands|Law of the Jungle in Northern Mariana Islands]]*.

## Sukuon
Bondira

**Bondira** roitan (serapan Portugis: *bandeira)* nopo nga iso patod gonob ii kirinda do mogikaakawo wotik om bontuk sabaagi panakatanda montok popokito kopointutunan isoiso tinimungan toi ko' entiti miagal ko pogun; di pogulu bondira nopo nga gunoon id suang koponguludan soudor om soira misangod nga poginabasanan bondira milo gunoon sumusuhut sabaagi iso kakamot isarat, iklan om nogi montok momiro.
Boogian Samarahan

**Boogian Samarahan** nopo nga iso mantad 12 boogian i haro id pogun Sarawak Bumi Kenyalang, Malaysia. Ginayo nopo dii nga 4,967.45 kilometer persegi. Abaagi o Boogian Samarahankumaa limo watas ii no Watas Simunjan, Watas Tokoro Sebuyau, Watas Gedong , Watas Samarahan, om Asajaya om iso kawagu watas okoro ii no Watas Tokoro Sadong Jaya id nombo Watas Tokoro Sadong Jaya nopo nga soboogian mantad Boogian Asajaya. Ginumu nogigion nopo nga soginumu  178,406 tulun ontok toun 2020.

## Sajara
Ii nopo di pogulu, Kota Samarahan nopo iso watas tokoro i nointutunan sabaagi "Muara Tuang" om boogian nopo diti nga id siriba pomorintaan Watas Kuching. Id toun 1983, Watas Tokoro Muara Tuang minaan iktarafo sumiliu watas poinggonop om minaan ngaranai sabaagi Watas Samarahan. Id toun 1987, minaan nogi iktarafo o  Samarahan sabaagi boogian kawalu id pogun Sarawak ii no tu minaan poronggumo do daerah Serian, Simunjan om Asajaya montok mombontuk iso boogian i pinungaranan sabaagi Boogian Samarahan. Ontok 1 Gumas 2015, Watas Serian minaan potongkiado mantad boogian Samarahan. Ontok toun 2007, Malayu = 66%, Dayak = 25%, Orang = 10%, Bidayuh = 1%, Melanau = 1%, Tulun Ulu = 1% Suai mantad Bumiputera = 1%, Okon warganegara= 1%.

## Sukuon
Borneo

**Borneo** (; ointutunan nogi sabaagi **[[Kalimantan]]** id Boros Indonesia) nopo nga pulau kotolu bobos agayo id pomogunan, miampai ginayo . Kinoyonon nopo nga id longkod geografi do Maritim Asia Tenggara, nopo nga iso mantad Kepulauan Sunda Agayo, id koibutan Java, kotonobon Sulawesi, om koibutan do Sumatra.

Abaagi pulau maya politik kumaa tolu pogun: Malaysia om Brunei id koibutan, om Indonesia id kabaatan. Kiikiro 73% mantad do pulau dii nopo nga wilayah do Indonesia. Id koibutan, pogun East Malaysia ii no Sabah om Sarawak mombontuk 26% do pulau diti. Mogigion id Borneo nopo nga 23,053,723 (bancian pogun 2020). 

## Sukuon
Boros Bajau

**Boros Bajau** toi ko' **Boros Sama-Bajau** nopo nga boros di gunoon do soboogian mogigion id Sabah, Kepulauan Sulu, kabaatan Filipina, om kosilahon Kalimantan, lolobi Tulun Bajau. Abaag o Boros Bajau kumaa tolu, ii no Bajau Kota Belud, Bajau Semporna, Bajau Papar, Bajau Tuaran, Kudat, Pitas, Sandakan, Lahad Datu, Kunak.

Boros Bajau nopo nga iso mantad raan Boros Melayu Deutro. Miagal o Bahasa Bajau diti do Boros Melayu i gunoon timpu baino.

Pisuayan nopo dii mantad Boros Melayu nga kopolombusan vokal toi ko' konsonan id dumbangan, tanga toi ko' id dompok toisoiso hogot. Poomitanan "tetak" polombuson sabaagi "tetok", "sepak" polombuson sabaagi "sipak", "kucing" polombuson sabaagi "kuting", "satu" polombuson sabaagi "issa" id nombo nontodon nopo hogot diti nga "*esa" i kirati "satu" (iso) toi ko' "tunggal" om suusuai po.

Kaagal o Boros Bajau miampai Boros Melayu Kuno i kakal popotindohoi piipiro koulalaho kopolombusan boros Melayu Kuno miagal do "di" polombuson sabaagi "ni", "nya" polombuson sabaagi "na" om id suang nopo do boros diti nga okuri kopomogunoon do pimato vokal "e" pepet om nogi "e" taling.

Boros Bajau nogi nga iso boros i *anjal* i milo bontukon om sokodungon do piipiro ponugku montok papaasil iso frasa kirati di mogisuusuai.

## Ortografi
Suaton o pimato boros Bajau id bontuk Rumi mantad 21 simbol pimato om 22 tuni oponsol.

:

## Fonologi
Miagal di boros Austronesia di suai, bahasa Bajau nopo nga okon ko boros poingimpou do nada.

### Konsonan

### Vokal

### Diftong

* : *r*'ai*** ('sedia')
* : ''k'''au*** ('mata')
* : *beli*'ou*** ('beliau')
* : ''n'''ei*** ('dia/ia punya')
* : *pal*'ui**' ('tipu')

## Sukuon
Boros Bali

**Boros Bali** nopo nga iso boros Austronesia ii gunoon lobi-lobi po id pulau Bali, pulau Lombok boogian barat, om haro tokuri id tompok timur do pulau Jawa. Id Bali sondii Boros Bali haro tingkatan pomogunaan dau, poomitanan dau haro ii roitan do Bali Alus, Bali Madya, om Bali Kasar. Boros Bali Alus gunoon soira mimboros do formal miagal pirubaan id tingkat desa adat, momuhaboi tondu, toi ko' piromutan tulun id kasta osiriba om id kasta akawas. Boros Bali Madya gunoon tulun ginumuan id taang menengah poomitanan upis om id siriba dau, om Boros Bali kasar gunoon do tulun id kalas osiriba miagal ko tinaru sudra toi ko' id pialatan do bangasawan om abdi dalem dau. Id Lombok, Boros Bali lolobi po gunoon id posorili kakadayan Mataram, om id pulau Jawa Boros Bali lolobi po gunoon id piipiro desa id kabupaten Banyuwangi. Suai ko ii, Boros Osing ii iso dialek Jawa id Banyuwangi, kadau minanganu ogumu hogot mantad Boros Bali. Miagal ko *osing* ii kikomoyon do "amu" naanu mantad hogot Boros Bali *tusingI.* Boros Bali gunoon do aga'-aga' 4 juta tulun.

## Sukuon